JSP ออกหุ้นกู้ 700 ลบ.อายุ 1 ปี ดอกเบี้ย 5% ขายรายใหญ่ 2-4 พ.ย.นี้
JSP ออกหุ้นกู้ 700 ลบ.อายุ 1 ปี ดอกเบี้ย 5% ขายรายใหญ่ 2-4 พ.ย.นี้ โดยมี บล.เอเชีย พลัส เป็นผู้จัดการการจัดจำหน่ายหุ้นกู้ หวังระดมทุนรองรับการขยายธุรกิจ
19 ต.ค. 2559

บริษัท เจ.เอส.พี.พร๊อพเพอร์ตี้ จำกัด (มหาชน) หรือ JSP ระบุว่า บริษัทได้ยื่นแบบแสดงรายการข้อมูลต่อสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เพื่อออกและเสนอขายหุ้นกู้ของบริษัท มูลค่าไม่เกิน 700 ล้านบาท อายุ 1 ปี ครบกำหนดอายุไถ่ถอนปี พ.ศ. 2560  อัตราดอกเบี้ยคงที่ร้อยละ 5.00 ต่อปี จ่ายดอกเบี้ยทุก 3 เดือนตลอดอายุหุ้นกู้ โดยจะเสนอขายต่อผู้ลงทุนสถาบัน และ/หรือ ผู้ลงทุนรายใหญ่ ระหว่างวันที่ 2-4 พ.ย.59 ผ่าน บล.เอเชีย พลัส ซึ่งเป็นผู้จัดการการจัดจำหน่ายหุ้นกู้
บริษัทมีวัตถุประสงค์ในการนำเงินที่ได้จากการเสนอขายหุ้นกู้ในครั้งนี้ เพื่อนำไปใช้ในโครงการต่างๆของบริษัท อาทิเช่น โครงการ เจ.เอส.พี.ซิตี้ สุขุมวิท-แพรกษา โครงการไมอามี่ บางปู โครงการเจ.เอส.พี ซิตี้ รังสิต -คลอง 1 เป็นต้น